2. ΝΟΜΟΣ υπ’ αριθ. 810 της 14/20 Οκτ. 1943 (ΦΕΚ Α΄ 351) Περί διαχειρίσεως της περιουσίας του Ε. Μετσοβίου Πολυτεχνείου. Εκυρώθη και διετηρήθη εν ισχύϊ δια της υπ’ αριθ. 295/1946 πράξ. Υπ. Συμβουλίου. Άρθρ.1.-1.Συνιστάται παρά τω Ε.Μ.Π. γραφείον χρηματικής διαχειρίσεως δια την ενέργειαν των χρηματικών συναλλαγών του Ιδρύματος. 2.Την υπηρεσίαν του Γραφείου χρηματικής Διαχειρίσεως εκτελεί Ταμίας οριζόμενος υπό της Συγκλήτου εκ του προσωπικού του Ιδρύματος. Εις τον εκτελούντα καθήκοντα ταμίου υπάλληλον χορηγείται μηνιαίον επίδομα ίσον προς το 10% επί του οργανικού αυτού μισθού. 3.Αι εισπράξεις των προσόδων του Ε.Μ.Π. ενεργούνται υπό του Ταμίου επί τη βάσει των υπό της Λογιστικής Υπηρεσίας εκδιδομένων τριπλοτύπων εισπράξεως και κατατίθενται εξ ολοκλήρου εις την Τράπεζαν της Ελλάδος εντός 48 ωρών. 4.Τα τριπλότυπα ταύτα εισπράξεως, άτινα δέον να φέρωσι τον αυτόν αύξοντα αριθμόν, υπογράφονται εις μεν το στέλεχος υπό του Λογιστού, εις δε τα δύο έτερα αντίτυπα υπό του Λογιστού και του Ταμίου. Εκ τούτων το έν παραμένει εις το Γραφείον του Ταμίου, το δε έτερον παραδίδεται εις τον ενδιαφερόμενον ως απόδειξις. (Αντί για τη σελ. 357) Σελ. 357(α) Τεύχος Ζ71-Σελ. 85 Δαιχείριση Περιουσίας 31.Γ.ι.1-2 5.Διόρθωσις πάσης φύσεως εις τα τριπλότυπα δεν επιτρέπεται. Εάν παραστή τοιαύτη ανάγκη ταύτα ακυρούνται προσυπογραφόμενα εκτός των ανωτέρω και υπό του προϊσταμένου της Λογιστικής υπηρεσίας. 6.Την κατά τας κειμένας διατάξεις προβλεπομένην παγίαν προκαταβολήν διαχειρίζεται ο ταμίας. Αι πληρωμαί εις βάρος της παγίας προκαταβολής ενεργούνται δι’ αποφάσεως του Πρυτάνεως εκδιδομένων εντολών πληρωμής υπό της Λογιστικής υπηρεσίας προς τον διαχειριζόμενον την παγίαν προκαταβολήν ταμίαν. Αι δαπάναι αύται τακτοποιούνται δια της εκδόσεως τακτικών χρηματικών ενταλμάτων επ’ ονόματι του Ταμίου. Άρθρ.2.-Αι διατάξεις των παρ. 3 του άρθρ. 71 του Νόμ. 5343/32 «περί οργανισμού του Πανεπιστημίου Αθηνών» εφαρμόζονται αναλόγως και δια τους Καθηγητάς του Ε.Μ. Πολυτεχνείου. Άρθρ.3.-1.Εις τας κατά την παρ. 9 του άρθρ. 13 του Α.Ν. 1477/1938 κενουμένας θέσεις δύνανται να τοποθετηθώσι και έκτακτοι υπάλληλοι του Ε.Μ. Πολυτεχνείου εφ’ όσον έχουσιν οκταετή εν τω Ιδρύματι υπηρεσίαν και κριθώσι κατάλληλοι υπό της Συγκλήτου. 2.Οι γραφείς και δακτυλογράφοι του Ε.Μ.Π. διορίζονται υπό του Υπουργού προτάσει της Συγκλήτου, εφαρμοζομένων των περί δημοσίων υπαλλήλων διατάξεων. 3.Εις το διοικητικόν και υπηρετικόν προσωπικόν προστίθενται, δύο θέσεις γραμματέων, δύο δακτυλογράφων και δύο καθαριστριών επί βαθμώ κλητήρος β΄ τάξεως. Αι ανωτέρω θέσεις διετηρήθησαν δια της υπ’ αριθ. 355/1945 (ΦΕΚ Α΄ 187) αποφ. Υπ. Συμβουλίου, δι’ ης ωρίσθη ότι δια την πλήρωσιν των θέσεων τούτων εφαρμόζονται αι αντίστοιχοι διατάξεις του Α.Ν. 1477/1938. Άρθρ.4.-1.Το υπό της παρ. 1 του άρθρ. 14 του Ν.Δ. 1377/1942 καθοριζόμενον όριον δαπάνης της ιδιαιτέρας περιουσίας του Ε.Μ.Π. (δεκαπλασιάζεται) «ορίζεται δια κοινής αποφάσεως του Υπουργού Εθνικής Παιδείας και Οικονομικών». Η εντός ( ) λέξις αντικατεστάθη ως άνω δια της υπ’ αριθ. 295/1946 πράξ. Υπ. Συμβουλίου. 2.Οι διοριζόμενοι εφεξής εις κενάς ή κενουμένας θέσεις παρασκευασταί διορίζονται επί θητεία τριών ετών. 3.Αι διατάξεις του άρθρ. 1 του Νόμ. 457/1943 εφαρμόζονται αναλόγως και δια το διοικητικόν προσωπικόν του Ε.Μ. Πολυτεχνείου, του αριθμού των εκάστοτε απασχολουμένων υπαλλήλων οριζομένου δι’ αποφάσεως του Υπουργού Θρησκευμάτων και Εθνικής Παιδείας μετά πρότασιν του Πρυτάνεως. Ο Νόμ. 457/1943 κατηργήθη δια του άρθρ. 12 Α.Ν. 1501/1950 (τόμ. 2Α σελ. 369). Σελ. 358(α) Τεύχος Ζ71-Σελ. 86 Άρθρ.5.-1.Η παρ. 2 του άρθρ. 1 του Ν.Δ. 1132/42 (παρ. 10 του άρθρ. 73 του Νόμ. 5343) εφαρμόζεται και δια τους ομοιοβάθμους καθηγητάς του Ε.Μ. Πολυτεχνείου. 2.Οι καθηγηταί των Σχολών Υπομηχανικών έχοντες εικοσαετή συνολικήν δημοσίαν υπηρεσίαν ή δεκαετή τοιαύτην εν τω Ε.Μ.Π. λαμβάνουσι τας αποδοχάς εκτάκτου μονίμου καθηγητού του Ε.Μ.Π. 3.Οι βοηθοί του Ε.Μ.Π. ανήκουσιν εις το βοηθητικόν διδακτικόν προσωπικόν. Γραφείς και δακτυλογράφοι του Ε.Μ.Π. και ΣΥΠ ως και το υπηρετικόν προσωπικόν μετατίθενται αμοιβαίως δι’ αποφάσεως του Υπουργού προτάσει της Συγκλήτου. 4.Το άρθρ. 13 του Νόμ. 105/43 εφαρμόζεται δια τους γραμματείς των σχολών Ε.Μ.Π., της Συγκλήτου και του Συλλόγου τακτικών Καθηγητών, της Συνελεύσεως και του Συλλόγου των Καθηγητών των ΣΥΠ. 5.Το υπό της παρ. 3 του άρθρ. 11 του από 21 Απρ. 1934 Δ/τος «περί καθορισμού αποδοχών καθηγητών κλπ. του Ε.Μ.Π.» οριζόμενον επιμίσθιον του προϊσταμένου του Λογιστικού Τμήματος ορίζεται δι’ αποφάσεως του Υπουργού των Θρησκευμάτων και Εθνικής Παιδείας. Άρθρ.6.-Έδραι του Ε.Μ.Π. συσταθείσαι και πληρωθείσαι άνευ γνώμης της οικείας Σχολής δύνανται να καταργούνται δια Δ/τος του Προέδρου της Κυβερνήσεως και του Υπουργού των Θρησκευμάτων και Εθνικής Παιδείας στηριζομένου εις σύμφωνον γνώμην της οικείας Σχολής. Άρθρ.7.-Το Γραφείον Επιμελητείας μετονομάζεται τμήμα. Η τοποθέτησις προϊσταμένων τμημάτων γίνεται δια Δ/τος προτάσει της Συγκλήτου. Το άρθρ. 7 διετηρήθη δια της υπ’ αριθ. 355/1945 (ΦΕΚ Α΄ 187) αποφ. Υπ. Συμβουλίου Άρθρ.8.-1.Πάσα διάταξις αντικειμένη εις τον παρόντα Νόμον καταργείται. 2.Η ισχύς του παρόντος άρχεται από της δημοσιεύσεως εις την Εφημερίδα της Κυβερνήσεως. 31.Γ.ι.2 Δαιχείριση Περιουσίας 